**INFORMACIJA O PRETHODNOJ I AKTIVNOJ REGISTRACIJI BIRAČA**

Predsjednik Republike Hrvatske donio je Odluku o raspisivanju izbora za Hrvatski sabor, koji će se održati u Republici Hrvatskoj 17. travnja 2024. i svim diplomatskim misijama i konzularnim uredima Republike Hrvatske u inozemstvu

**u utorak 16. travnja 2024. (od 7 do 19 sati) i**

**srijedu 17. travnja 2024. (od 7 do 19 sati)**

**Kako bi na izborima za Hrvatski sabor u mogli glasovati u Veleposlanstvu Republike Hrvatske u Slovačkoj Republici, Mišikova 21, Bratislava birači se pozivaju da**

**do subote, 06. travnja 2024.**

**izvrše prethodnu ili aktivnu registraciju za glasovanje na izborima za Hrvatski sabor u Veleposlanstvu Republike Hrvatske u Slovačkoj Republici.**

Pozivamo birače da izvrše uvid u Registar birača kako bi utvrdili gdje su registrirani za glasovanje, što je moguće na poveznici: [https://biraci.gov.hr/RegistarBiraca/ .](https://biraci.gov.hr/RegistarBiraca/)

Birači koji žele glasovati na mjestu koje je drugačije od mjesta gdje su registrirani u Registru birača moraju izvršiti odgovarajuću registraciju - prethodnu ili aktivnu:

* Prethodnu registraciju moraju izvršiti birači koji imaju prijavljeno prebivalište u Republici Hrvatskoj, a žele glasovati u Veleposlanstvu Republike Hrvatske u Slovačkoj Republici
* Aktivnu registraciju moraju izvršiti birači koji nemaju prijavljeno prebivalište u Republici Hrvatskoj, a žele glasovati u Veleposlanstvu Republike Hrvatske u Slovačkoj Republici
* Zahtjev za aktivnu registraciju ne moraju podnijeti birači kojima je izdana osobna iskaznica s podatkom prebivališta izvan Republike Hrvatske ukoliko glasuju u Veleposlanstvu one države u skladu s adresom istaknutom na osobnoj iskaznici. U slučaju kada birač s registriranom adresom u inozemstvu želi glasovati na području druge (različite od adrese na osobnoj iskaznici, tj. od adrese koju su prijavili hrvatskim tijelima) diplomatske misije ili konzularnog ureda ili u Republici Hrvatskoj mora podnijeti zahtjev za aktivnu registraciju.

Obrasci za registracije dostupni su na poveznici: <https://mpu.gov.hr/vijesti/obavijest-biracima-o-izborima-za-zastupnike-u-hrvatski-sabor/obrasci-27924/27924>

Zahtjev za prethodnu i aktivnu registraciju podnosi se osobno ili putem e-maila Veleposlanstvu Republike Hrvatske u Slovačkoj Republici na čitko popunjenom i vlastoručno potpisanom obrascu zahtjeva za prethodnu/aktivnu registraciju ili putem online sustava e-Građani. E-mail adresa za slanje zahtjeva za registraciju je vrhbrat@mvep.hr .

Detaljne informacije o izborima, kao i uvid u Registar birača, obrasce zahtjeva te dodatne upute dostupne su na internetskim stranicama Ministarstva pravosuđa i uprave: <https://mpu.gov.hr/vijesti/obavijest-biracima-o-izborima-za-zastupnike-u-hrvatski-sabor/27923>

Službene stranice Državnog izbornog povjerenstva Republike Hrvatske – <https://www.izbori.hr/site/>

Na dan izbora birači moraju sa sobom imati dokaz identiteta (osobnu iskaznicu ili putovnicu) kako bi pristupili glasovanju. Adresa Veleposlanstva Republike Hrvatske u Bratislavi je Mišikova 21, 811 06 Bratislava.